Publication: Magyar Közlöny
Issue: MK-2011-65 (Year: 2011, Number: 65)
Era: contemporary
Section: 344/2010. (XII. 28.) Korm. rendelet 10. § (1)
Paragraph Index: 569

b) pont szerinti értéken azzal, hogy nem kell alkalmazni az ügyletkockázati súlyokat és az elszámolt céltartalékot nem kell levonni, a származtatott és az értékpapír finanszírozó és hosszú elszámolási idejű ügyleteket a Pkkr. 3. §-ban meghatározott módszerek valamelyike szerint számított értéken kell bemutatni a tábla a)-d) oszlopaiban. Az egyes kitettségekhez tartozó céltartalékot, illetve a valós értékelés esetén az értékelési különbözetet a számviteli előírások szerinti értéken külön oszlopban kell szerepeltetni a nettó kitettség érték meghatározásához. A Hpt. és végrehajtási szabályai értelmezésében az ügyletkockázati súly elnevezés a mérlegen kívüli tételeknél szerepel. A származtatott ügyleteknek nincs ügyletkockázati súlya (hitelegyenértékesítési tényezője). A kitettség értékének megállapítását és az ügyletek kockázati súlyozását a Pkkr. szerint kell elvégezni, és a partnerkockázati C3H táblában a választott módszer szerinti oszlop(ok)ban kell jelenteni. A C11H1 Mérlegen kívüli tételek a Hkr. 17. §-a szerinti bontásban kerülnek bemutatásra. A C12H1 sorának tételei a Hkr. 51. § (12)-(16) bekezdések és a Hkr. 52. §-a szerinti bontásban szerepelnek. A Mérlegen kívüli tételekhez mindkét táblában 100%-os kockázati súlyt kell rendelni a Hkr. 17. § (2)-(4), illetve Hkr. 51. § (12)-(16) bekezdésekben foglaltak kivételével. A 1111-1116-os sorokban nem nevesített tételeket a 1117 Egyéb teljes kockázatú tételek soron kell jelenteni. Olyan intézményeknek, amelyek ezekben a sorokban jelentős összegű állományokat tüntetnek fel, a negyedéves szöveges jelentésben röviden be kell mutatniuk az ügyletet. C11H tábla A sztenderd módszert alkalmazó intézmények számára a Le nem hívott ígérvények, hitelkeretek esetében a következők az irányadók: – az 50%-os tételek között a Hkr. 17. § (2) bekezdésének d) pontja alapján: a kölcsönnyújtásra, értékpapírvásárlásra, bankgarancia és bankkezesség nyújtására, váltóleszámítolásra, váltókezesség nyújtására és egyéb kockázatvállalásra vonatkozó le nem hívott ígérvény és hitelkeret, amelynek eredeti lejárata az egy évet meghaladja, – a 20%-os tételek között a Hkr. 17. § (3) bekezdésének b) pontja alapján: az eredeti lejárata szerint legfeljebb egy éves, a kölcsönnyújtásra, értékpapír-vásárlásra, bankgarancia és bankkezesség nyújtására, váltóleszámítolásra, váltókezesség nyújtására és egyéb kockázatvállalásra vonatkozó le nem hívott ígérvény és hitelkeret, amely feltétel nélkül nem mondható fel, vagy amelynél a hitelfelvevő hitelképességében bekövetkező minőségromlás nem eredményezi automatikusan a megállapodás felmondását, – a 0%-os tételek között pedig a Hkr. 17. § (4) bekezdésének b) pontja alapján: a kölcsönnyújtásra, értékpapír-vásárlásra, bankgarancia és bankkezesség nyújtására, váltóleszámítolásra, váltókezesség nyújtására és egyéb kockázatvállalásra vonatkozó le nem hívott ígérvény és hitelkeret, amely bármikor, feltétel nélkül, azonnali hatállyal felmondható, vagy amelynél a hitel felvevő hitelképességében bekövetkező minőségromlás automatikusan a megállapodás felmondását eredményezi. A kockázatmentes Le nem hívott vagy bármikor feltétel nélkül azonnal felmondható hitelkeret, ígérvény esetében az éven belüliségre vonatkozó időkorlát megszűnt a Hkr. 17. § (4) bekezdésének b) pontja szerint. C12H tábla A kockázatmentes tételek közé a bármikor feltétel nélkül azonnal felmondható hitelkeret akkor sorolható, ha a Hkr. 51. § (12) bekezdésében meghatározott feltételeknek megfelel. Az előzetes értesítés nélkül bármikor, feltétel nélkül felmondható, le nem hívott ígérvény kockázatmentesnek minősül, ha teljesíti a Hkr. 51. § (14) bekezdésében foglaltakat. A 112 soron jelentendő a Hkr. 51. § (15) bekezdésében leírt feltételeknek megfelelő tételek, 75%-os kockázati súllyal. A 142 soron kell jelenteni a Hkr. 51. § (13) bekezedésének megfelelelő áruk mozgásából származó, rövid lejáratú okmányos meghitelezés tételeket, 20%-os súly alkalmazásával. Az AIRB bankoknak a kitettségek kockázati súly szerinti besorolásnál a megadott kockázati súly %-okat felülről korlátos sávhatároknak kell tekinteni, ahova az adott sávba eső tételeket be kell sorolnia [pl. 21-50% közötti saját CCF esetén a 113 Közepes kockázatú (50 %) soron kell jelenteni]. Az Értékpapír finanszírozó ügyleteket és hosszú elszámolási idejű ügyleteket a Pkkr. 3. §-a szerint, a Származtatott ügyleteket a Hkr. 18. §-nak megfelelő bontásban kell bemutatni. A táblában elkülönítetten kell kimutatni hitelezési kockázattal nem rendelkező tételeket, így kiemelten x a Peres ügyekkel kapcsolatos függő kötelezettségeket perértéken, x a portfolió kezelés kapcsán saját ügyfelek felé vállalt tőke- vagy hozamígéretet, valamint tőke- vagy hozamgaranciát aktuális eszközértéken, x a leszállításos kiírt opciókat a mögöttes termék piaci értékén (névérték* aktuális határidős kötési – traded — árfolyam), x az elszámolási típusú és – jellegétől függetlenül – a kamatláb opciós ügyleteket az opció aktuális piaci értékén (aktuális opciós prémium, azaz az opció aktuális elszámoló árának – settlement price — és a pozíció névértékének szorzata), x a kötési napon mérleg alatt nyilvántartásba vett, de mérlegben értéknapon könyvelt azonnali ügyleteket az azonnali ügylet tárgyának/bázisdevizájának piaci és kötésnapi értéke különbözete összegében. A kiírt opciók értékét, mint függő kötelezettséget a tábla megfelelő sorában előjel nélkül kell feltüntetni. A Hitkr. 20. § (2)-(3) és (5) bekezdésében felsorolt és a C11H, C12H tábla Hitelezési kockázattal rendelkező kitettségei közt nem nevesített, azaz hitelezési kockázattal nem rendelkező egyéb tételeket a Hitkr. 20. § előírásainak (és a hivatkozott Szmt. rendelkezéseknek) megfelelő nyilvántartási értéken kell kimutatni. II. 3.1.2. C2H, C21H, C22H Befektetési korlátozások C2H BEFEKTETÉSEK A tábla célja A tábla egyrészt a hitelintézetnek a Hpt. 83. §-a szerinti, pénzügyi szektoron kívüli egyedi vállakozásokban fennálló tulajdoni hányadot megtestesítő befektetések nagyságát és szavatoló tőkével fedezendő limittúllépését, másrészt a hitelintézetnek a Hpt. 85. §-a szerinti tulajdonosi és egyéb befektetések összesített értékére vonatkozó korlát betartásának figyelését szolgálja. Az MFB és az Eximbank esetében a befektetési korlátokat a vonatkozó jogszabályoknak megfelelően kell figyelembe venni. A tábla kitöltése A jelentésben minden olyan vállalkozás adatait ki kell mutatni, ahol a hitelintézet bármilyen formában (közvetlenül, közvetetten) tulajdonos. Amennyiben egy vállalkozásban nincs közvetlen, csak közvetett tulajdonlású részesedése a hitelintézetnek, akkor azt is fel kell tüntetni ebben a táblában, amennyiben a vállalkozás a Hpt. 83. § előírása alá tartozik. A vállalkozások közvetett tulajdonlásának figyelésére a jelentést ki kell egészíteni a C21H táblával, hogy megállapíthatók legyenek a vállalkozáshoz – közvetett módon – kapcsolódó többi tulajdonosainak adatai. A tulajdoni hányadot megtestesítő befektetések (részvények, részesedések, vagyoni érdekeltségek) nevesítését a részarányok csökkenő sorrendjében, és azon belül az a befektetett – i) oszlopban szereplő – összeg csökkenő sorrendjében kell kimutatni. A sorok száma nincs korlátozva, a felsorolást folytatni kell mindaddig, amíg az összes minősített befolyású és 1 millió Ft értéket meghaladó egyéb részesedés kimutatásra nem kerül. A szövetkezeti hitelintézeteknek minden befektetést fel kell sorolni. A Hpt. előírása alapján a befektetési korlátozás alá nem tartozó befektetésekről (ezért levonandó tételekről) vonatkozó elkülönített nyilvántartást kell vezetni és ezeket a befektetéseket külön kell kezelni. A tábla sorainak tartalma: A C2H1 Minősített befolyású befektetések összesen sorban azokat a tulajdoni hányadot megtestesítő befektetéseket (részvények, részesedések, vagyoni érdekeltségek) kell összesíteni, mely vállalkozásokban a hitelintézet (közvetlenül vagy közvetve) minősített befolyással rendelkezik (a tulajdonlás a Hpt. 2. számú mellékletében rögzített értelmező rendelkezések III. fejezet 2. pontjában meghatározottak szerinti minősített befolyás vagy ellenőrző, de nem számszerűsíthető részesedést jelent). Amennyiben a negyedév folyamán a hitelintézet minősített befolyást szerzett, vagy minősített befolyású tulajdonlás tekintetében változás történt, úgy a befektetés neve mellé a Kódjel oszlopban „M” betűt kell írni. A C2H2 Egyéb részesedések összesen sorban a nem minősített befolyású részesedésekre vonatkozó adatokat kell összesíteni és a részletező sorokban név szerint felsorolni. A szövetkezeti hitelintézeteknek itt kell a nem minősített befolyású befektetéseit feltüntetni. Ebben az összesítő sorban szerepelnek a Garantiqa Hitelgarancia Zrt.-ben, az Agrár-Vállalkozási Hitelgarancia Alapítványban és a Magyar Vállalkozásfinanszírozási Zrt.-ben fennálló, nem minősített befolyású befektetések függetlenül attól, hogy azok értéke eléri vagy sem az egy millió forintot. A C2H3 1 M Ft alatti nem minősített befolyású befektetések összesen sorban a bankoknak és a szakosított hitelintézeteknek a nem minősített befolyású és nem kapcsolt vállalkozásokban lévő, 1 millió Ft-ot el nem érő értékű tulajdoni befektetéseit (részvény, részesedés) kell összesítve feltüntetni ( A szövetkezeti hitelintézeteknek ezt a sort nem kell kitölteniük, mivel minden tulajdoni hányadot megtestesítő befektetésüket részletezni és az C2H1 és C2H2 sorokban összesíteni kell. A C2H4 Egyéb befektetés összesen sorban azokat a tulajdoni hányadon kívüli egyéb, a Hpt. 2. számú melléklet rögzített értelmező rendelkezések III. fejezet 1. pontjában meghatározott fogalom szerint befektetésnek számító eszközökre vonatkozó adatokat kell összesíteni, amelyeket az összes befektetési korláthoz figyelembe kell venni, a hitelviszonyt megtestesítő értékpapír állományba beleértve a befektetési jegyek állományát is. Ezek együttes, könyv szerinti értékét a g), illetve az i) oszlopban kell kimutatni. Az C2H5 Összesen sor az C2H1– C2H4 összesítő sorokban feltüntetett adatok összegzésére szolgál. A C2H6001 sortól – folyamatosan – egyenként fel kell sorolni mindazokat a vállalkozásokat (ügyfeleket), amelyekkel a hitelintézet tulajdoni kapcsolatban áll. A C2H6001 sor kitöltése kötött. Ebbe a sorban kötelezően a Garantiqa Hitelgarancia Zrt.-ben, az Agrár- Vállalkozási Hitelgarancia Alapítványban és a Magyar Vállalkozásfinanszírozási Zrt.-ben történt tulajdonlások összegét kell kimutatni, mivel ezeknek a befektetéseknek az értéke az összbefektetésnél külön elbírálás alá esik. Akkor is ki kell tölteni ezt a sort, amennyiben a Garantiqa Hitelgarancia Zrt.-ben, az Agrár-Vállalkozási Hitelgarancia Alapítványban és a Magyar Vállalkozásfinanszírozási Zrt.-ben nincs a hitelintézetnek befektetése, a befektetés értékénél, illetve tulajdoni arányánál nullát kell írni. Az egyedi befektetések soronkénti összegének (C2H6001+…+C2H6999) meg kell egyezni az összesítő C2H1 és C2H2 sorok állományával, amely csak a C2H1 sor v) oszlopában megjelenített limit túllépés összegével (a minősített befolyású befektetések szavatoló tőke 60%-át meghaladó és levonandó részével) térhet el. A tábla oszlopainak tartalma: Az a) Megnevezés oszlopban az ügyfél (hitelintézet esetében is) alapító dokumentumaiban szereplő (rövid) megnevezést kell alkalmazni azzal, hogy a felszámolás, illetve végelszámolás alatt lévő befektetés esetén a megnevezést ki kell egészíteni az „f.a”, illetve „v.a.” megjelöléssel. A b) Kódjel oszlopban „K” jelzéssel a Szmt. szerint kapcsolt vállalkozásnak minősülő befektetést kell megjelölni. A c) Törzsszám, azonosító oszlopban a vállalkozás törzsszámát, illetve a külföldi azonosító adatát, a d) Ország oszlopban a külföldi tulajdonos országának ISO kódját, az e) Ág oszlopban az ügyfél tevékenységét rögzítő TEÁOR ágat jelentő betűjelet kell feltüntetni. A magyar tulajdonosok esetében az ország oszlopot nem kötelező kitölteni. Az f) Szerzés időpontja oszlopban azt az időpontot kell feltüntetni, amikor a befektetés – a veszteségmérséklés céljából, illetve a hitel-tulajdonrész csereügylet vagy a felszámolás során – a hitelintézet tulajdonába került, mivel ezek a befektetések három évig nem tartoznak a korlátozó limit alá. Ha a befektetés nem a Hpt. 83. § (4) bekezdés, illetve a 85. § (3) bekezdés a) pontjában foglalt eljárások során került tulajdonba, illetve lejárt a hároméves türelmi idő, akkor nem kell a szerzési időpontot kitölteni. A Tulajdonolt tőke értéke g1) Közvetlen befektetés oszlopban a közvetlenül fennálló kockázatvállalás könyv szerinti bruttó értékét (a bekerülési értéket), a g2) Értékvesztés oszlopban a befektetések után elszámolt értékvesztés, értékcsökkenés összegét kell szerepeltetni. Ennek megfelelően a g) oszlopban nettó értéken kell a Hpt. által előírt közvetlen befektetési állományt kimutatni. (A levonások összege nem haladhatja meg az adott befektetés értékét.) A h) Közvetett befektetés oszlopban a közvetett tulajdonlású befektetéseket a vállalkozásban lévő befektetés tulajdoni közvetett arányos befektetett tőkeértéken (közvetett tőkeértéken) kell kimutatni. Az i) Összesen oszlopban a közvetlen befektetés nettó és közvetett részesedések értékét együttesen kell feltüntetni. A j1)-l) Arány % megfelelő oszlopaiban két tizedes pontossággal kell szerepeltetni az adott vállalkozásban szerzett tulajdonlást. (A százalék jelét nem kell feltüntetni.) A közvetlen tulajdoni arányt a j1) oszlopban, illetve megfelelő szavazati jogot a k) oszlopban kell kimutatni. A k) Szavazati közvetlen oszlopban megjelenő közvetlen szavazati jog, valamint a j2) Tulajdoni közvetett oszlopban megjelenő közvetett tulajdoni hányad értékét az l) Szavazati összesen oszlopban kell összegezni. Ha a hitelintézet szavazati jogát bármely körülmény korlátozza (pl. felszámolás, illetve végelszámolás alatt lévő befektetéseknél, a tulajdonos hitelintézet Felügyelet által felfüggesztett szavazatai joga esetén, stb.), a Szavazati közvetlen (k) oszlopban és a Szavazati összesen (l) oszlopban nulla értéket kell jelenteni. Ha a közvetlen tulajdonlás esetén ugyanannál a vállalkozásnál tulajdoni és szavazati jog együttesen áll fenn, akkor a tulajdoni hányadot át kell számítani és a szavazati aránnyal együtt kimutatni. Amennyiben a vállalkozással nem számszerűsíthető személyi, vezetői, irányítási stb. (Hpt. 2. melléklet III. fejezet 2. és 3. pontja szerinti) kapcsolat áll fenn, akkor minősített befolyás esetén legalább 10%-kal, ellenőrzés esetén legalább 51%-kal kell figyelembe venni a szavazati jognál. Ebben az esetben a név (megnevezés) melletti kódjel oszlopba V jelet kell tenni, és az érintett befektetés jellegének megfelelő – közvetlen vagy közvetett tulajdoni (szavazati) arány – oszlopba 10%-ot, illetve 51%-ot kell feltüntetni. Az egyedi befektetésekhez kapcsolódó limit (83. §) betartásánál mind a közvetlenül, mind a közvetve befektetett értéket, illetve arányt figyelembe kell venni. A jegyzett tőkéhez viszonyított limit esetében az elszámolt értékvesztés csak a befektetés értékét csökkenti, a vállalkozásban lévő tulajdoni arányt nem. A Kivételek m) PIBB oszlopába a – korlátozás alá nem tartozó – hitelintézetek, pénzügyi vállalkozások, befektetési vállalkozások, valamint biztosító részvénytársaságok (beleértve a Hpt.-ben megfogalmazott viszontbiztosítót is), illetve az n1) oszlopba a járulékos vállalkozások nettó befektetési értékét kell szerepeltetni. A Kivételek n2) Speciális pénzügyi szervezetek oszlopába azokat a további – a Hpt. 83. §-ban meghatározott – szervezetekben történt részesedések nettó értékét kell feltüntetni, amelyek nem tartoznak a PIBB, illetve járulékos vállalkozások közé. Ezek a szervezetek jelenleg: árutőzsdei szolgáltató, Tpt. szerinti elszámoló házi tevékenységet végző szervezet, Tpt. szerinti központi szerződő fél tevékenységet végző szervezet3, befektetési alapkezelő, és a tőzsde. Ha a limit alóli kivételek alá tartozó kört a Hpt. újabb szervezetekkel bővíti vagy csökkenti, akkor azokat a szervezeteket kell itt szerepeltetni. A Hpt. korlátozása alóli további kivételek közül az o) oszlopban csak a veszteségmérséklés céljából szerzett – a Hpt. 83. § (4) bekezdés, illetve a 85. § (3) bekezdés a) pontjában foglaltak szerinti – befektetések nettó értékét lehet feltüntetni. Itt kell beírni a C2H4 Egyéb befektetések összesen sorból a veszteségmérséklés céljából a hitelintézet tulajdonába jutott egyéb befektetési eszköz (pl. átvett készlet) nettó értékét. (Abban az esetben, ha az átvett eszköz nem veszteségmérséklés célú, illetve megszűnt a három éves türelmi idő, akkor az állományt nem szabad itt kimutatni.) A Hpt. 83. § (4) bekezdés kivételek p1) oszlopában a hitelintézet kereskedési könyvében nyilvántartott részesedéseket kell – nettó értéken – szerepeltetni. Itt sem PIBB, sem járulékos vállalkozásokban történt befektetés értékei nem szerepelhetnek, mivel azok az

Source: https://magyarkozlony.hu/hivatalos-lapok/c9f809f6c927d309f6adf4b6d4ddaa84c9fc6088/dokumentumok/93da1b414e61125574e796c2ef32b53700f6d1b1/letoltes